《满江红五首 其二》
清代·史承谦

才说春来，转眼又、送春归去。算几日、淡红香白，斗他眉抚。

祓禊洛滨游已散，湔裙洧水人何处？料卿卿、应向琐窗眠，吹香絮。

知多少，闲情绪。都付与，新词句。叹朱颜非旧，韶华空度。

更不推辞花下酒，最难消受黄昏雨。闷恹恹，和梦听莺声，空无语。

作者简介：江苏宜兴人，字位存。诸生。工词，能采集众家之长，并自出新意。有《小眠斋词》。